紹索爾

紹索爾（，國際音標：；），是英國西倫敦个一隻大型郊區城鎮，屬於伊靈區，是箇隻區七隻主要城鎮之一。

紹索爾拉查令十字望西10.7英里（17.2公里）个場許，到2011年，人口爲69,857人。箇个地區一般性分成三個部分：以瑪格麗特夫人路（多默井）爲中心个大部分住人區；以高街搭紹索爾百老匯（屬於更加大个阿克斯布里奇路）爲主个商業中心；搭南壗个老紹索爾／紹索爾格林，包括紹索爾火車站、工業區搭諾伍德格林，以M4高速公路爲界限。

歷史丄向，紹索爾是米德爾塞克斯郡个一隻自治市鎮，是歸紹索爾鎮政廳管个，直到1965年。箇隻鎮貼牢大聯盟運河，箇條運河頂早將倫敦搭不停發展个運河系統連起來。渠是着末一批原舊運行大量商業貨運个運河之一（用到1950 年代），第歇原舊得對船隻開放，還畀遊船用。運河擔紹索爾搭東壗个海耶斯隔開，東面搭漢威爾畀布倫特河隔開。

廿世紀五十年代開始，因爲搭希思羅機場近，外加當地有工廠，紹索爾吸引了交關亞洲移民，變成功印度次大陸之外頂大个旁遮普人社區。第歇，第搭是南亞文化个主要中心咾，畀人喊作“小印度”（）。

 地名 
1198年个記錄裏向寫成Suhaull，1204年寫成Sudhale，到十六世紀八十年代末期製作的牛津郡謝爾登掛毯（Sheldon tapestry）丄則寫成Southold。

 歷史 

 文化 
第二次世界大戰結束之后，紹索爾慢慢叫發展成南亞裔居民爲主个居住區，有常時畀人喊作“小印度”（）。

另外，紹索爾主要火車站个標誌全用英語搭旁遮普閒話（古魯穆基文）兩種閒話書寫。紹索爾个主要街路叫百老匯（），拉老紹索爾个國王街（King Street）丄還有一隻小眼个商業區。箇隻鎮有箇个地區頂大个南亞商業區之一，好搭東倫敦个格林街或者溫布利个伊靈路相比肩。

倫敦頂大个錫克教社區拉紹索爾。箇个地區攏總有十隻錫克教謁師所，其中2003年造好个師利·古魯·辛格·薩巴謁師所，是印度以外頂大个錫克廟之一，還拉同年獲得伊靈公民協會建築獎（）。另外，紹索爾還有兩隻大个印度敎寺廟（），分別是拉瑪格麗特夫人路个毗濕奴印度敎廟搭老紹索爾个羅摩廟。

紹索爾有超過十隻基督敎敎堂，包括5隻聖公會敎堂、1隻羅馬天主敎堂、浸信會敎堂、衛理公會敎堂，搭幾隻五旬節派或者獨立教會敎堂。

紹索爾有六隻清真寺，包括：阿布·伯克爾清真寺（），拉紹索爾百老匯；中央賈米亞清真寺（），拉蒙塔古韋（），是當地頂古老个清真寺；賈米亞清真寺伊斯蘭中心（），拉湯森路；紅海清真寺（），拉綠地（）；達爾薩拉姆（），位於諾伍德路；還有拜圖爾穆卡拉姆清真寺，拉利多超市附近。

 媒體 
紹索爾有兩隻當地社區廣播電台：Westside 89.6 FM，畀Ofcom許可，是渠推動社區廣播服務个一部分，播放城市音樂，本來拉紹索爾，第歇搬到漢威爾去哉；Desi Radio，主要播放旁遮普閒話節目，通過1602 AM拉西倫敦全境收聽，也好拉大倫敦範圍裏向通過DAB收聽。Sunrise Radio，畀更加廣个亞洲社區提供全國性廣播，第歇也從紹索爾搬到附近个豪恩斯洛去哉。

紹索爾也有眼畀當地社區提供个非英語報紙流通拉許，其中包括旁遮普語報紙《Des Pardes》。Des Pardes个一位寫稿人塔爾塞姆·辛格·普雷瓦爾（）1995年拉紹索爾畀人殺脫哉。

 電影搭電視裏向 
紹索爾是電影《Bend It Like Beckham》个主要拍攝場許，還出現拉一星寶萊塢電影裏向，包括《Patiala House》搭《Goal!》。

拉紹索爾个館店Brilliant Restaurant也拉戈登·拉姆齊个節目《拉姆齊个頂好个館店》（）裏向出現過咾獲得過提名，是拉姆齊眼裏向頂好个館店之一。戈登·拉姆齊還提到渠搭館店員工合作之前多次光顧過箇爿餐廳，努力獲得印度菜个深厚知識。查爾斯三世國王也表示過，Brilliant是渠頂喜歡个印度館店。

 體育 
本地个足球俱樂部紹索爾足球俱樂部（）歷史悠久，1871年成立，培養出過球員萊斯·費迪南德，後首來渠代表英格蘭國家隊出戰。本地个板球俱樂部London Tigers CC拉斯派克斯橋公園（）比賽。另外，紹索爾公園也還舉辦每个禮拜覅鈔票个5公里公園跑活動，每個禮拜六上半年9點鐘開始。

 人口 
紹索爾是一隻宗教搭族裔多元化个地區。根據估計，1964年非白人居民个比例大約是11.4%。2021年，錫克敎徒佔人口个28.5%，穆斯林佔24.1%，基督敎徒佔22.6%。

 地標 
 霍恩克利夫高架橋
 紹索爾鎮政廳
 伊桑巴德·金德姆·布魯內爾个三橋
 師利·古魯·辛格·薩巴謁師所
 沃倫農場自然保護區

 政治代表 
紹索爾是伊靈紹索爾國會選區个一部分，工黨議員戴爾德麗·科斯蒂根（）從2024年來代表箇隻選區。

拉地方議會選舉，紹索爾包括六隻選區：多默井（Dormers Wells）、瑪格麗特夫人（Lady Margaret）、諾伍德格林（Norwood Green）、紹索爾格林（Southall Green）、紹索爾百老匯（Southall Broadway）搭西紹索爾（Southall West），第星選區全是選舉議員進到伊靈議會。

紹索爾拉伊靈紹索爾倫敦議會選區，工黨个議會成員巴薩姆·馬赫福茲（）從2024年來代表箇隻選區。

 地理搭交通 
附近个場許包括海耶斯、漢威爾、豪恩斯洛、格林福德、諾索爾特搭伊靈。根據《倫敦計劃》，紹索爾畀伊確定爲大倫敦35個主要中心之一。

紹索爾火車站搭紹索爾提供服務，車站拉大西部主線上，連接希思羅機場、雷丁、牛津搭倫敦帕丁頓。

離紹索爾中心頂近个倫敦地鐵站是皮卡迪利線个奧斯特利站，拉紹索爾南面2英里（3.2 公里）左右。

頻繁个公交服務擔紹索爾搭所有貼隔壁个郊區，還有希思羅機場連牢。

 公園 
紹索爾公園（）是當地頂有名个公園，主要用作休閒活動，有一隻遊樂場、一隻遊樂中心、一隻網球場，還搭維利爾斯高中佮一隻多功能運動區。公園另外个特色包括一隻馬賽克地球儀和一埭瀑布。

 敎育 
紹索爾个中學搭學院包括：

 維利爾斯高中
 多默井高中
 西倫敦學院
 費瑟斯通高中
 艾莎·西迪卡女子學堂，拉阿布·伯克爾清真寺
 格林福德高中，拉瑪格麗特夫人路

特殊學堂有：

 西比爾·埃爾加學堂，是世界第一隻專門針對孤獨症个學堂。渠頂早拉紹索爾个哈夫洛克路開設，還拉阿克頓有一隻專門畀16歲以上學生子提供教育个分校。

 參考資料 

Category:伦敦